cyanic-selkie/wikianc huggingface dataset:
Aie-aie
Aie-aie (Daubentonia madagascariensis) lemur bat da, Madagaskarren bizi den primate Strepsirrhini bat. Haginak karraskarien antzekoak dira, erdiko behatz luzea dute eta Picidaeren antzeko ekonitxoa erabiltzen dute. Primate gautarrik handiena da eta janaria behatz luzearekin zuhaitzetan kolpeak ematen aurkitzen du, bere inzisiboak erabiltzen ditu zuloak egiteko eta gero barruan dauden intsektuak jaten ditu.
Gaur egun bere familiako ordezkari bakarra da, baina 1920ra arte Daubentonia robusta izeneko beste espezie bat ere bazegoen.
Lisias
Atenasera bueltatu zen K.a. 403an, gobernu demokratikoa berrezarri zenean, Eratotenesen aurkako neurri legalak hartuz, bere anaiaren hilketaren arduradun nagusia izan zelako.
Platonek bere Errepublika liburuan Lisias eta bere familia goraipatzen ditu, bai eta Fedro obran ere.
Lisiasek bere bizitza aurrera eraman zuen lolografo gisa, diskurtsoak idatziz auzilari ezberdinentzat poratoria judizial atikaren inguruko hizlaririk garrantzitsuena bilkatuz. Bere biografia bi isurialde jorratzeagatik da esanguratsua. Alde batetik, erretorikaren irakasle izateagatik eta eskatutako diskurtsoak egiteagatik. Beste alde batetik, Atenaseko demokraziaren berrezarketan paper garrantzitsua jokatzeagatik  bai eta tiranoen jazarpena bideratzeagatik bere diskurtsoen bitartez. 233 diskurtso idatzi zituen, 30 baino ez direnak gaur egun arte ailegatu. Esanguratsuenak Erastotenesen kontra (Κατὰ Ἐρατοσθένους), Simonen kontrako epaiketaren defentsa (Πρὸς Σίμωνα ἀπολογία) eta Erastotenesen hilketaren inguruan (Ὑπὲρ τοῦ Ἐρατοσθένους φόνου ἀπολογία). Quintilianok bere bezeroen karakterearekin bat zetozen diskurtsoak egiteko ahalmena zuen, bere ezaugarrietako nagusiak garbitasuna, argitasuna eta sinpletasuna direlarik.
Zagarolo
Zagarolo Italiako udalerri bat da. Erromako probintzian kokatuta dago, Lazio eskualdean. biztanle ditu, kilometro koadroko azaleran banatuta.
Mugakideak
Zagarolok honako udalerri hauekin egiten du muga:
Xabier Arzalluzen heriotza
Xabier Arzalluz, urte luzez EAJren EBBko lehendakari izandakoa, 2019ko otsailaren 28an zendu zen 86 urte zituela, astebete lehenago iktus bat izan ondoren. Haren beilatokia Bilboko Begoña auzko Bilbaina ehorztetxean ezarri zuten martxoaren 1a eta 2a bitartean, eta haren omenezko gorpuaurrengo hileta elizkizuna martxoaren 2an egin zen Azkoitia jaioterriko Andre Mari Jasokundearen parrokian. Gorpua Galdakaon ehortzi zuten martxoaren 3an, haren bizilekuan. Martxoaren 10ean EBBk eta familiak elkarlanean antolaturiko oroimen meza ospatu zen Bilboko San Bizente Martiriaren elizan.
NGC 5663
NGC 5663 galaxia bat da, Libra konstelazioan. Francis Preserved Leavenworthek aurkitu zuen n.
Xabier Arzalluzen heriotza
Heriotza
Xabier Arzalluz 2019ko otsailaren 28an zendu zen, 86 urte zituela. Aste bat lehenago iktus bat izan zuen, eta ordutik bere egoerak okerrera egin zuen. Bere Bilboko etxean hil zen, goizez, azken egunak familiaren ondoan igaro ondoren. EAJk arratsaldeko laurak inguruan zabaldu zuen albistea bere webgunean eta sare sozialetan. Bere heriotzak erreakzio ugari eragin zituen euskal panorama politikoan, baita hortik haratago ere.
Xabier Arzalluzen heriotzaren egunean eta hurrengoetan komunikabide zein alderdi edo eta jende ezberdinen arteko gai aipagarri bihurtu zen. Gehienbat Euskadiko komunikabideetan agertu bazen ere, Espainiakoek ere heriotzaren berri eman zuten. Behean agertzen dira erreakzio aipagarrienetako batzuk.
Instituzionalak
Iñigo Urkullu Eusko Jaurlaritzako lehendakariak Arzalluz abertzale eta gidari handia izan zela esan zuen, eta Euskal Herriaren alde egindako lanagatik herritar ororen aitortza merezi zuela adierazi zuen. Uxue Barkos Nafarroako lehendakariak ere doluminak igorri zizkien familiari eta EAJko kideei. Halaber, Juan Jose Ibarretxe lehendakariak itzal handiko gizona izan zela adierazi zuen, eta Patxi Lopez lehendakariak ere doluminak bidali zizkien haren lagun, senide eta alderdikideei. Jose Antonio Ardanza lehendakariak "Agur Xabier Arzalluz" izenburuko zutabea idatzi zuen Deian, etxekoei doluminak emanez eta Arzalluzen ibilbidea goraipatuz, ondorengoei aurkitu zuena baino askoz Euskadi hobea utzi ziela esanez.
EAJren ordezkari instituzional guztiek ere euren atsekabea agertu zuten, besteak beste Unai Rementeria Bizkaiko ahaldun nagusiak, Juan Mari Aburto Bilboko alkateak, Markel Olano Gipuzkoako ahaldun nagusiak , Eneko Goia Donostiako alkateak , Eider Mendoza Gipuzkoako Batzar Nagusietako lehendakariak , Imanol Lasa Gipuzkoako Foru Aldundiako bozeramaileak , Ramiro Gonzalez Arabako ahaldun nagusiak eta Gorka Urtaran Gasteizko alkateak. Maria Solanak, Nafarroako Gobernuko bozeramaileak, foru-gobernu osoaren izenean dolumina agertu zien Arzalluzen senideei eta lagunei, baita jelkide guztiei ere.
Quim Torra Kataluniako Generalitateko presidenteak euskarazko mezua idatzi zuen haren doluminak adieraziz, eta Carles Puigdemont presidenteak ere abertzale handi baten galera sentitzen zuela esan zuen, Euskal Herriari doluminak emanez. Ildo beretik Joaquim Forn, Jordi Turull eta Josep Rull kontseilari ohiek ere mezu bana idatzi zuten Twitteren, Arzalluzen uste sendoak eta Euskadiren historia hurbilean izan zuen berebiziko garrantzia azpimarratuz.
Fernando Clavijo Kanarietako presidenteak ere haren atsekabea erakutsi zuen, Arzalluzen heriotza albiste tristea zela eta abertzalestasuna umezurtz uzten zuela esanez, senideei zein jelkide guztiei doluminak helaraziz.
Pedro Sanchez Espainiako Gobernuko presidenteak ere doluminak eman zizkien senideei eta alderdiari, euskal politiko historiko baten galera nabarmenduz, gaztelaniaz zein euskaraz idatzitako mezuan. Espainiako Gobernuko bozeramaile Isabel Celaak oso figura politiko azpimarragarria izan zela esan zuen. Azkenik, senideek Espainiako Errege Etxearen doluminak ere jaso zituzten. Felipe VI.a erregeak eta haren aita Juan Carlos I.ak telegrama bana bidali zioten Urkullu lehendakariari, Arzalluzen hurbilekoei euren atsekabea helaraz ziezaien.
Francisco Vázquez de Coronado
Francisco Vázquez de Coronado y Luján (1510 – 1554ko irailaren 22a) espainiar konkistatzaile eta esploratzaile izan zen, Mexikotik abiatuta gaur egungo Kansaseraino Estatu Batuetako hego-mendebaldeko zatiak zeharkatuz espedizio handi bat zuzendu zuena, 1540 eta 1542 bitartean. Vázquez de Coronadok espero zuen Cíbola Hirietara heltzea, gaur egun, urrezko zazpi hiri mitiko gisa aipatzen direnak, XIX. mendeko Amerikako urre sukarraren garaiera arte ez baitzen terminoa asmatu. Bere espedizioak Arroila Handiko eta Colorado ibaiaren lehen europar behaketak egin zituen, besteak beste. Bere izena sarritan ingelesez "Vasquez de Coronado" gisa idazten da.
Xabier Arzalluzen heriotza
Alderdi politikoak
Euzko Alderdi Jeltzaleak atsekabe handiz hartu zuen Arzalluzen galera, eta horren seinale Sabin Etxean zein batzoki guztietan ikurriñak haga erdira jaitsi zituzten. Andoni Ortuzar EBBko lehendakariak Arzalluz erreferente bat izan zela adierazi zuen, baita jurista handia, politikari bikaina eta abertzale erraldoia ere. EAJren familia osoa lutoan zegoela adierazi zuen, eta Arzalluzen urteetako lana goraipatu zuen, egungo Euskadi eraiki zuen belaunaldiko kide izan zela esanez.
Martxoaren 1ean EBBko kide guztiak Bilboko beilatokira bertaratu ziren senideei euren samina adierazteko, eta haren eredua jarraituko zutela esan zuten. Alderdiak omenaldia egin zion martxoaren 2an Sabin Etxean egindako Aberri Batzarrean. Iñigo Zabalza Aberri Batzarreko mahaiburuak, Bakartxo Tejeria Eusko Legebiltzarreko lehendakariak, Iñigo Urkulluk eta Andoni Ortuzarrek irakurritako adierazpenean alderdiari eta Euskadiri egindako ekarpen handia goretsi zuten, eta minutu bateko isilunea zein txalo-zaparradak eskaini zizkioten. Sabin Etxeko atondoan doluminak adierazteko liburua ere jarri zuten.
Halaber, heriotzaren berria zabaldu zenean alderdikide askok euren samina adierazi zuten, besteak beste Aitor Esteban Diputatuen Kongresuko bozeramaileak, Itxaso Atutxa BBBko lehendakariak , Unai Hualde NBBko lehendakariak , Joseba Egibar GBBko lehendakariak , Joseba Agirretxea diputatuak , Izaskun Bilbao europarlamentariak , EGI gazte erakundeak eta Imanol Landa Getxoko alkate eta EUDELeko lehendakariak. Hainbat herritako Uri Buru Batzarrek, alderdikideek eta jarraitzaileek eskaturik, hileta-elizkizunera joateko autobusak antolatu zituzten. Geroa Baik, EAJ kide duen koalizioak, ere doluminak adierazi zituen, Arzalluz pertsona zein politikari bikaina izan zela esanez.
EH Bilduren aldetik Arzalluzek Euskal Herriaren eraikuntzari eta abertzaletasunari egindako ekarpena azpimarratu zuten. Arnaldo Otegi koordinatzaile nagusiak Arzalluzen tamainako abertzale batekin adiskidetasuna eta bidearen zati bat partekatu izana ohorea zela adierazi zuen, eta "gutariko bat" zela esan zuen. Aitortza mezuak argitaratu zituzten, halaber, Maddalen Iriarte Eusko Legebiltzarreko bozeramaileak, Miren Larrion legebiltzarkideak , Jon Iñarritu senatariak , Oskar Matute diputatuak eta Laura Mintegik. Honetaz gain koalizioko Eusko Alkartasuna alderdiak Arzalluzen lanaren balioa aitortu zuen, eta Patxi Zabaleta Aralarreko ohorezko lehendakariak ere Arzalluzekin izandako harremana ekarri zuen gogora. Ezker abertzalearen aldetik, Sortuk eta haren idazkari nagusiak, Arkaitz Rodriguezek, desberdintasun politikoak gorabehera Arzalluzen itzal handia eta Euskal Herriaren historian utzitako oinatz sakona aitortu zituzten.
Kaufbeuren
Kaufbeuren (bavarieraz Kaufbeiren) Alemaniako Bavaria estatu federaleko hiria da, Suabia eskualdeko hiri askea. Wertach ibaiaren ertzean dago.
Historia
Frankoek sorturiko gotorlekua izan zen arren Kaufbeuren izena 1126an azaltzen da lehenengo aldiz. Bertan dio Beurengo jauntxoa Bavariako guelfoen aldekoa zela. XII menearen bukaeran Hohenstaufen etxeak eskuratu zuen eta 1286an hiri askea bihurtu zen. Bavariarrek sarritan berenganatu nahi izan zuten hiria, 1377ko setioan kasu, baina ez zuten lortuko 1802 arte Kaufbeurenetaz jabetzea.
Oxibanadiodravita
Oxibanadiodravita silikato motako minerala da eta tourmalina taldearen kidea da.
Kaufbeuren
Kultura
Urtero Tänzelfest jaialdia antolatzen da. Bavariako antzinako jaia da. Hamabi egun irauten ditu eta Erdi Aroan giroturik dago. 1400 urtean Maximiliano I.a Germaniako Erromatar Inperio Santukoa hirira etorri izana ospatzen da.
Hiri senidetuak
Kaufbeuren ondorengo hiriekin senidetuta dago:
Oxibanadiodravita
Ezaugarriak
Oxibanadiodravita silikato mineralaren formula kimikoa hau da:. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 7 da.
Fisher Island (Florida)
Fisher Island Ameriketako Estatu Batuetako erroldak esleitutako leku bat da. Miami-Dade konderrian kokatuta dago, Florida estatuan. biztanle ditu, kilometro koadroko azaleran banatuta.
Xabier Arzalluzen heriotza
Alderdi politikoak
Euskadiko Alderdi Sozialistak doluminak eman zizkien Arzalluzen senideei eta familia abertzale osoari, eta euren idazkari nagusiak, Idoia Mendiak, Euskadiren historia politiko zein instituzionaleko protagonistetako bat izan zela nabarmendu zuen. Ildo beretik mezua argitaratu zuen PSOE Espainiako Alderdi Sozialistak, aro demokratikoan Arzalluzek izan zuen garrantzia azpimarratuz. Idoia Mendiak eta Patxi Lopez lehendakariak zuzendutako ordezkaritza izan zen beilatokian, eta Idoia Mendia hiletara ere joan zen, Iñaki Arriola sailburuarekin batera.
Ahal Dugu alderdiko idazkari nagusiak, Pablo Iglesiasek, doluminak eman zizkion EAJri Twitter bidez, Arzalluz garaiera erraldoieko politikaria zela esan zuen, beti gauza interesgarriak esaten zituena eta Euskadiko historia ulertzeko ezinbestekoa. Euskadiko Ahal Duguren ordezkaritza bat gerturatu zen beilatokira, Lander Martinez eta Roberto Uriarte buru.
Ciudadanosen aldetik Euskadiko alderdiak txio baten bidez doluminak adierazi zituen, eta Albert Rivera liderrak bertxiotu zuen, baina alderdikide ugarik idatzi zituzten Arzalluzen aurkako mezuak. Horien artean, Juan Carlos Girauta diputatuak infernura Satanas baino okerragoa den pertsona bat iritsi berri zela esan zuen. Antzeko mezuak zabaldu zituzten Vox alderdi ultraeskuindarretik ere.
Kataluniako alderdi askotatik iritsi ziren Arzalluzentzako aitortza-mezuak. PDeCATek prentsa-oharra argitaratu zuen haren doluminak adieraziz, eta David Bonvehí presidenteak Kataluniaren lagun handia izan zela esan zuen. Doluminak eta aitortza helarazi zituzten PDeCATeko beste zenbait kidek, besteak beste Carles Campuzano Diputatuen Kongresuko bozeramaileak, Xavier Trias Bartzelonako alkate ohiak eta Joaquim Forn, Jordi Turull eta Josep Rull kontseilari ohiek. Halaber, Eduard Pujol Junts per Catalunyako diputatuak ere doluminak igorri zituen Twitter bidez. ERCren aldetik Joan Tarda diputatuak estatu-politikari gisa deskribatu zuen, eta doluminak emateaz gain Kataluniarekiko izan zuen jarrera eskertu zion. Honetaz gain Democrates de Catalunya eta Units per Avançar alderdiek ere euren dolumina zabaldu zuten. Bestalde, EAJk jakinarazi zuen Sabin Etxera dolumin mezuak bidali zituztenen artean Francesc Homs eta Josep Antoni Duran i Lleida zeudela.
Galiziako alderdi abertzaleek ere Xabier Arzalluzen paper garrantzitsua nabarmendu zuten. BNG-k Euskal Herriaren historian utzitako aztarna azpimarratu zuen, Compromiso por Galicia alderdiak doluminak igorri zituen Sabin Etxera , eta Xose Manuel Beiras buruzagi nazionalista historikoaren Anova alderdiak ere haren samina erakutsi zuen.
Kanariar uharteetan Kanariar Koalizioak babesa agertu zion EAJri, Arzalluzen lagun eta senideei doluminak emanez.
Sindikatuak eta eragileak
Xabier Arzalluzen heriotzaz tamaldu ziren Euskal Herriko sindikatu nagusiak, tartean ELA, LAB, UGT eta CCOO. Garbiñe Aranburu LABeko idazkari nagusiak haren doluminak adierazi zituen, eta desberdintasun politikoetatik haratago Arzalluz politikari handia izan zela esan zuen. Halaber UGT sindikatuak ere haren doluminak eta elkartasuna agertu zituen, Arzalluzek egindako lana aitortuz. Sindikatu horretako Estatuko idazkari nagusi Pepe Alvarezek zein Euskadiko idazkari nagusi Raul Arzak doluminak igarri zituzten Sabin Etxera, CCOO Euskadiko idazkari nagusi Loli Garciak bezala.
Gure Esku Dago erabakitzeko eskubidearen aldeko plataformak ere mezua argitaratu zuen, Xabier Azalluzek erabakitzeko eskubidearen alde egin zuen lana goretsiz. Gogora ekarri zuten Arzalluzek azken urteetan plataformarekin kolaboratu zuela. Paul Rios Lokarriko koordinatzaile ohiak ere mezua idatzi zuen doluminak emateko, Arzalluz pertsona konprometitua eta zintzoa izan zela esanez.
Covite terrorismoaren biktimen kolektiboak Arzalluzen heriotzaren aurrean haren figura gorestea deitoratu zuen, eta biktimen ondoan baino beti hiltzaileetatik gertuago egon zela esan zuten.
Familia
Begoña Loroño alargunak eta gainerako senideek tamaina handiko eskela argitaratu zuten Deia egunkarian. Halaber, Miren Arzalluz alabak mezua argitaratu zuen bere sare sozialetan, aitaren argazki bati erantsia, honakoa esanezː "Herriari eman zion bizitza, guri bihotza. Gugan, beti".
Beilatokia
Haren hilbeila Bilbaina ehorztetxeko beilatokian ezarri zuten, Bilboko Begoña auzoan. Martxoak 1ean egun osoan zehar egon zen,10ː00etatik 14ː00etara eta 17ː00etatik 20ː00etara, baita martxoak 2 goizean ere, 10ː00etatik 14ː00etara. Bi egun horietan ordezkari politiko andana igaro zen beilatokitik, Arzalluzek bere ibilbide politiko luzean zehar lankide izan zituenak, baita beste alderdietako zein sindikatuetako ordezkariak ere.
EAJren zuzendaritzako kide guztiak igaro ziren bertatik, baita buruzagi jeltzale historiko asko ereː Andoni Ortuzar, Itxaso Atutxa, Joseba Egibar, Jose Antonio Suso eta Koldo Mediavilla burukideak, Aitor Esteban diputatua, baita foru aldundietako ahaldun nagusiak eta hiriburuetako alkateak ere, beste hainbat legebiltzarkide zein ordezkari tarteko. Buruzagi historikoen artean Roman Sudupe Gipuzkoako ahaldun nagusi izandakoa, Jose Luis Bilbao eta Josu Bergara Bizkaiko ahaldun nagusi izandakoak, Xabier Agirre Arabako ahaldun nagusi izandakoa, Jon Azua lehendakariorde ohia, Josune Ariztondo EBBko idazkari izandakoa, Iñaki Gerenabarrena, Iñaki Anasagasti eta Emilio Olabarria bertaratu ziren, besteak beste. Juan Mari Atutxa Sabino Arana Fundazioko lehendakaria ere igaro zen beilatokitik. Honetaz gain Juan Jose Ibarretxe lehendakaria izan zen beilatokia bisitatu zuen lehenetarikoa, eta Iñigo Urkullu bere gobernuko sailburu jeltzale guztiekin batera joan zen, martxoak 2ko goizean.
Gainontzeko alderdien aldetik ezker abertzalearen ordezkaritza bat igaro zen beilatokitik, Rufi Etxeberria, Rafa Diez Usabiaga, Eugenio Etxebeste, Tasio Erkizia eta Arkaitz Rodriguezek osatua. EH Bilduren izenean Arnaldo Otegi, Maddalen Iriarte, Jon Iñarritu eta Jone Goirizelaia bertaratu ziren. Podemosetik Lander Martinez eta Roberto Uriarte joan ziren, eta PSEk Idoia Mendia eta Patxi Lopez buru zituen ordezkaritza bidali zuen. PP-k ez zuen inor bidali, baina Francisco Alvarez-Cascos ministro ohia bertan izan zen familiari doluminak emateko. Sindikatuen aldetik Txiki Muñoz ELAko idazkari nagusia eta Loli Garcia Euskadiko CCOOko idazkari nagusia izan ziren. Hilbeila bisitatu zuten, gainera, Txema Montero HBko kide izandakoak eta Xose Manuel Beiras BNGko lider izandakoak.
Hileta
Xabier Arzalluz agurtzeko hileta Azkoitian egin zen, jaioterrian, bere nahiari jarraituz. Gorpuaurrengo hileta elizkizuna martxoaren 2ko arratsaldeko 19ː00etan egin zen, herriko Andre Mari Jasokundearen parrokian. Zenbait herritatik autobusak antolatu zituzten hiletara joateko, eta elizkizuna hasi baino lehenago herritar ugari bildu ziren elizaren inguruan. Gorpua elizkinzuna hasi baino ordu erdi lehenago iritsi zen, eta elizara EGIko kideek egindako ikurrina korridore batean zehar sartu zuten, "Gora Euskadi askatuta" oihu artean eta jendearen txalo artean, Begoña Loroño alarguna eta hiru seme-alabak zein beste senideak atzetik zituela.
Ordezkaritza
Hiletara goi mailako ordezkaritza politikoa joan zen. Hilkutxaren ezkerrean familiako kideak jarri ziren, eta eskuinean aldiz ordezkari politikoak, horien artean Iñigo Urkullu eta Uxue Barkos lehendakariak, Andoni Ortuzar EBBko presidentea, Bakartxo Tejeria Eusko Legebiltzarreko lehendakaria, Markel Olano Gipuzkoako ahaldun nagusia, Unai Rementeria Bizkaiko ahaldun nagusia, Eider Mendoza Gipuzkoako Batzar Nagusietako lehendakaria, Ana Otadui Bizkaiko Batzar Nagusietako lehendakaria, Eneko Goia Donostiako alkatea eta Juan Mari Atutxa Bilboko alkatea. Hauetaz gain jeltzaleen ordezkaritza politiko zabala izan zen elizkizunean, tartean Urkulluren gobernuko sailburu jeltzaleak, Joseba Egibar, Aitor Esteban, Itxaso Atutxa, Unai Hualde, Joseba Agirretxea, Maria Eugenia Iparragirre, Joseba Aurrekoetxea, Juan Mari Atutxa, Roman Sudupe eta abar luze bat. Nafarroako gobernuaren izenean bertan izan ziren Uxue Barkos lehendakariaz gain Manu Aierdi lehendakariordea eta Maria Solana bozeramailea. Kataluniako Generalitatearen izenean Miquel Buch barne kontseilaria bertaratu zen. Ordezkaritza instituzionalaz gain PP-k ezik gainerako alderdi politikoek ere bidali zituzten ordezkariak, tartean EH Bilduk (Arnaldo Otegi, Maddalen Iriarte eta Josu Juaristi), EA-k (Pello Urizar idazkari nagusia), PSE-EE-k (Idoia Mendia eta Iñaki Arriola sailburua) eta Podemosek (Roberto Uriarte). Kataluniako alderdi abertzaleek ere bidali zuten ordezkaritza; hiletan izan ziren Junts per Catalunyako Eduard Pujol, PDeCATeko Marta Pascal eta ERCko Gabriel Rufian zein Joan Capdevila diputatuak. Galiziatik Xose Manuel Beirasek hartu zuen parte.
Ordezkaritza politkoaz haratago gizarte arloko pertsonak ere bertaratu ziren, horien artean Pedro Miguel Etxenike zientzialaria, Jose Maria Guibert Deustuko Unibertsitateko errektorea, Miguel Zugaza Bilboko Arte Ederren Museoko zuzendaria eta haren aita Leopoldo Zugaza kulturgilea, eta Gure Esku Dagoko Angel Oiarbide. Kultura arloko zenbait aurpegi ere izan ziren, Mikel Urdangarin eta Xabier Euzkitze, besteak beste.
Elizkizuna
Felix Azurmendi herriko parrokoak eman zuen meza, eta hileta elizkizuna zuzenean jarraitu ahal izan zen elizaren kanpoko plazan, megafonia bidez. Meza osoa euskaraz izan zen, eta apaizak Arzalluzek haren bizia Euskadiri eskaini ziola adierazi zuen. Bere hitzaldian Arzalluzek Euskal Herria zein euskal gizartea hobetu zituela esan zuen, haren elkarrizketarako eta bakearen aldeko jarrera nabarmenduz. Mezaren amaieran Xabier Euzkitzek lau bertso eskaini zizkion, honakoa zioen azkenakː {|border="0" cellpadding="2" Europa zale sutsu, bezain azkoitiar, herritarren eguzki idaideen ipar bakeleku berritik emaiguzu indar, lotien ernatzaile epelenen txingar bakeleku berritik emaiguzu indar, nahi zenuen herria lor dezagun bihar.
Agurra
Elizkizuna amaitu ondoren hilkutxa elizatik atera zuten Jesusen Bihotz Agurgarri plazara, berriro ere ikurrina korridorean zehar, eta bertan bildu ziren ehunka herritarrek Eusko gudariak abestu zioten, bertaratutako askoren negar artean. Ondoren autoritateek zein bertaratutakoek familiari doluminak eskaintzeko aukera izan zuten, eta 20ː30ak aldera txalo artean agurtu zuten Arzalluzen gorpua. Hurrengo goizean senideek gorpua Galdakaon ehortzi zuten, Arzalluzen nahiari jarraiki, bere bizilekuan.
Ctenotus ingrami
Ctenotus ingrami Ctenotus generoko animalia da. Narrastien barruko Scincidae familian sailkatuta dago.
St. Jacob (Illinois)
St. Jacob  Illinoiseko herri bat da. Madison konderrian kokatua dago. 2010ean 1,098 biztanle zituen, 1.98 kilometro koadrotan banatuta.
Rapa Nui Parke Nazionala
Rapa Nui Parke Nazionala Txileko Pazko uhartean kokaturik dagoen parke nazionala da, 1995 urtean UNESCOk Gizateriaren Ondare izendatu zuena. Rapa Nui Pazko uhartearen polinesierazko izena da. Bertan tente dauden 887 moaiengatik mundu mailan ezaguna da.
Geografia
Polinesiaren eremu kulturalean kokaturik dagoen arren oso aparte dagoen uhartea da. Txiletik 3.700 kilometroko distantziara dago eta Pitcairn uharteetatik 2.200 kilometrotara. Itxura triangeluarra du, 23 kilometroko luzera eta 11 kilometroko zabalerarekin. Kostalde malkartsua du eta hainbat sumendi ditu, altuen den Maunga Terevakak 511 metroko garaiera du.
Historia
Rapa Nui jendea bertan bizi izan zen 300 urtearen inguruan. Hauek Te Pito o TeHenua izena eman zioten, "munduaren amaiera" esan nahi du. X eta XVI mendeen artean aldareak eta moai izeneko estatua erraldoiak eraiki zituzten.
Uhartera iritsi zen aurreneko europarra Jacob Roggeveen esploratzaile herbeheretarra izan zen. 1722ko Pazko egunean aurkitu zuen, hortik uhartearen izen ofiziala. Txilek 1888 urtean eskuratu zuen uhartea eta 1935 urtean gobernuak Parke Nazionala ezarri zuen uhartearen eremu batean. Pazkotarrak hiriburuaren ondoko erreserba batean sartu zituzten eta lurrak artzantzarako erabili ziren. 1964 urtean independentzia mugimenduak hasi ziren. 1980 hamarkadan artzantza bukatu eta uharte guztira hedatu zen Parke Nazionala.
Moaiak
Ahu Akivi zazpi moaitako multzo bat da, uhartean bereziki sakratua kontsideratzen dena. XV mendearen inguran eraiki zen eta zerua aztertzeko santutegi bat dela uste da.
Fauna eta flora
Uharte isolatua izanik, animalia eta landare endemiko ugari aurkitzen dira.
Aurkituriko 145 landare espezietatik 45 dira endemikoak. Polinesiarrak iritsi aurretik baso zabal batek estaltzen zuen uhartea, Sophora toromiro espezieko zuhaitzak ziren. Gaur egun ordea ez dago zuhaitzik eta belarrak, iratzeek eta zuhaixka batzuk bakarrik daude.
Uhartean dauden ugaztun bakarrak karraskariak eta haragijaleak dira. Narrastiei dagokienez, hiru itsas dordoka espezie daude eta bi musker espezie. Lau txori espezie ere badaude.
Burdin Aroa
Burdin Aroa, arkeologian, edozein herritako garapen historikoko epe bat da, non burdinaren erabilpena lanabesetan nagusitzen den. Metal horretaz gain, Burdin Aroko gizarteek beste aldaketa batzuk dituzte aurreko gizarteen aldean, hala nola nekazaritzan, sinesmen erlijiosoetan edo arte estiloetan, nahiz eta kasu guztietan ez den hala gertatzen.
James Crawford (eskiatzaile alpinoa)
James "Jack" Crawford (Toronto, Ontario, Kanada, 1997ko maiatzaren 3a) Kanadako Munduko Kopako eski alpinoko lasterkaria da. Super Gn espezializatuta dago, eta eslalom erraldoian, jeitsieran eta konbinatuan ere lehiatzen da.
Crawfordek 2016ko urtarrilean egin zuen debuta Munduko Kopan super G batean, Kitzbühel-en, (Austria). 2018ko Neguko Olinpiar Jokoetan eta 2019 eta 2021eko Munduko Txapelketetan, parte hartu zuen, non proba konbinatuan laugarren izan zen.
2022ko urtarrilean, Crawford Kanadako olinpiar talderako aukeratu zuten, eta laugarren izan zen jeitsieran; seigarren super Gn, eta brontzezko domina irabazi zuen konbinatuan.
Crawforden arreba nagusia, Candace, ere, eski alpinoko eskiatzailea da; Judy Crawforden ilobak dira, Sapporoko 1972ko Neguko Olinpiar Jokoetan emakumezkoen eslalomean laugarren sailkatu zena.
Burdin Aroa
Burdin Aroaren sinkronismo eza
Beraz, aro honen data eta garapena desberdina da eremu geografikoaren arabera. Oro har, K.a. XII. mendean hasi zen Ekialde Hurbilean, Antzinako Indian (Rigveda ondoko garaian), eta Antzinako Grezian. Europako beste tokietan geroago hasi zen.
Burdin Aroaren bukaera, Mediterraneo aldean, Helenismo eta Antzinako Erromarekin etorri zen; Indian, budismo eta jainismoaren garapenarekin; Txinan konfuzianismoarekin; eta, Ipar Europan, lehenengo Erdi Arora arte ez da gertatuko. Hauek hitzarmen historiografikoak dira, Burdin Aroaren amaiera, Historiaren (idatzizko iturri historikoen) hasieran jarri izan baita.
Ameriketan eta Australasian burdinaren erabilpena Europako kolonizatzaileek sartu zutela eta, ez zen inolako burdin arorik izan.
Burdin Aroa Europan
Europarentzat, Burdin Aroa Historiaurreko Europaren azken etapa da, eta Protohistoriaren lehena izan daiteke; Protohistoria esaten zaion aldia hasten baita, hain zuzen ere, greziar eta erromatar idazleek eskualde jakin baten deskribapenak egiten hasten direnean.
Hasiera eta bukaera
Ekialdeko Europa Mediterraneoan lehenago hasi zen: gorago aipatu den bezala, K.a. XII. mende inguruan. Europa erdialdean K.a. VIII. mendean (Hallstatt kulturarekin batera), eta Ipar Europan K.a. VI. mendean hasi zen.
Burdin Aroaren bukaera, Grezian, hiri-estatuen (Grezia klasikoarekin ) kultura zabaltzen denean bukatu zen; nahiz eta Antzinako Greziako historiarentzat, beste izendapen batzuk erabiltzen diren (ikus Antzinako Grezia). Italian, Antzinako Erromaren zabalkundearekin gainditu zen Burdin Aroa. Europaren zati handi batean, erromatarrek konkistatu ondoren, Burdin Aroak amaiera bortitza izan zuen. Baina Europako gune batzuetan, Kristo ondorengo mendeetara arte iraun zuen, eta, are gehiago, zenbait kasutan, kristautzea, Migrazio Garaia edo Goi Erdi Arora arte. Azken kasu hori gertatu zen bereziki Eskandinavian.
Burdina K.a. XI. mendearen amaieran sartu zen Europan, Kaukasotik segur aski, eta poliki-poliki iparralderantz eta mendebalderantz hedatu zen hurrengo 500 urteetan. Dena den, Burdin Aroa ez zen hasi burdina Europan lehen aldiz agertu zenean, baizik eta erreminta eta armen prestakuntzan brontzea ordezten hasi zenean.
Aipatu bezala, Burdin aroaren hedatzea ez zen aldi berean gertatu Europa osoan; tokiko kultura-garapenak oso garrantzitsuak izan ziren burdinaren arorako trantsizioan. Adibidez, Historiaurreko Irlandako Burdin Aroa K.a. 500. urte inguru hasi zen (ordurako Greziako Burdin Aroa bukatuta zegoenean), eta K.o. 400. urtean amaitu zen. Burdinaren teknologiaren erabileraren orokortzea aldi berean gertatu ziren Europako parte handietan eta Ekialde Hurbilean.
Bi etapa
Erdialdeko Europan bi alditan banatzen da, bertako kultura arkeologikoetan oinarrituta: Hallstatt kultura (Burdinaren aro goiztiarra, edo euskal arkeologoen artean gehien erabiltzen den Lehen Burdin Aroa) eta La Tène kultura (Burdinaren aro berantiarra edo, euskal arkeologoen artean gehien erabiltzen den Bigarren Burdin Aroa). Hallstatt eta La Tène-ren kultura materialek 4 fase dituzte (A, B, C eta D faseak).
Ezaugarriak
Europan, Burdin Aroan, leku garietan egindako herri harresituak biderkatzen dira, errausketa orokortzen da ehorzketarako eta tornua erabiltzen hasten da zeramika poteak egiteko.
Portugalgo Guimarãesen kokatutako Citania de Briterios aztarnategian Burdin Aroko herri tipoa ikus daiteke. Asentamendu honek, leku garai batean eraikitako herri gotortua zena, 3,8 Ha zituen eta erromatarren inbasioen aurka. Bertan,bestak beste anforak, txanponak, zeramika zatiak, armak eta bitxiak aurkitu dira, baita bainu baten hondakinak.
Saint-Bauzille-de-Putois
Saint-Bauzille-de-Putois Okzitaniako udalerri bat da. Administratiboki Frantziako Hérault departamenduan dago, Okzitania eskualdean. 2013an biztanle zituen.
Biztanleria
2007an Saint-Bauzille-de-Putois udalerrian erroldatutako biztanleak 1.385 ziren. Familiak 620 ziren, horien artean 196 pertsona bakarrekoak ziren (72 bakarrik bizi ziren gizonak eta 124 bakarrik bizi ziren emakumeak), 192 seme-alabarik gabeko familiak ziren, 144 seme-alabak dituzten bikoteak ziren eta 88 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Etxebizitza
2007an 820 etxebizitza zeuden, 627 familiaren etxebizitza nagusia ziren, 78 bigarren erresidentzia ziren eta 115 hutsik zeuden. 680 etxeak ziren eta 133 apartamentuak ziren. 627 etxebizitza nagusietatik 428 bere jabearen bizilekua ziren, 173 alokairuan okupaturik zeuden eta 26 doan lagata zeuden; 3 etxek gela bat zuten, 35 etxek bi zituzten, 140 etxek hiru zituzten, 209 etxek lau zituzten eta 240 etxek bost zituzten. 313 etxek euren parking plaza propioa zuten azpian. 321 etxetan ibilgailu bat zegoen eta 212 etxetan bat baino gehiago zituzten.
Biztanleria-piramidea
2009an sexu eta adinaren araberako biztanleria-piramidea hau zen:
Ekonomia
2007an lan egiteko adina zuten pertsonak 779 ziren, horien artean 554 aktiboak ziren eta 225 inaktiboak ziren. 554 pertsona aktiboetatik 466 lanean zeuden (240 gizon eta 226 emakume) eta 88 langabezian zeuden (37 gizon eta 51 emakume). 225 pertsona inaktiboetatik 94 erretiraturik zeuden, 44 ikasten zeuden eta 87 "bestelako inaktibo" gisa sailkaturik zeuden.
Diru sarrerak
2009an Saint-Bauzille-de-Putois udalerrian 651 unitate fiskal zeuden, 1.465 pertsonek osaturik. Pertsona bakoitzeko diru-sarrera fiskalaren mediana urteko 15.711 euro zen.
Ekonomia jarduerak
2007an zeuden 84 komertzioetatik, 5 janari enpresak ziren, 1 material elektrikoaren fabrikazioko enpresa zen, 4 bestelako produktu industrialen fabrikazioko enpresak ziren, 18 eraikuntza enpresak ziren, 10 ibilgailuen saltze eta konpontze enpresak ziren, 1 garraio enpresa zen, 7 ostalaritza eta jatetxe enpresak ziren, 3 finantziazio enpresak ziren, 6 higiezinen enpresak ziren, 9 zerbitzu enpresak ziren, 15 administrazio publikoko enpresak ziren eta 5 «beste zerbitzu jarduera batzuk» multzoan sailkatutako enpresak ziren.
2009an zeuden norbanakoentzako 24 zerbitzu publikoetatik, 1 posta bulegoa zen, 1 banku bulegoa, 1 funeraria, 1 ibilgailuen konpontzeko eta nekazaritza tresnetako lantokia, 5 igeltseroak, 1 margolaria, 4 zurginak, 1 iturgina, 4 argiketariak, 1 eraikuntza enpresa, 1 ile apaindegia, 2 jatetxeak eta 1 higiezinen agentzia.
2009an zeuden 6 establezimendu komertzialetatik, 1 120 m2 baino gutxiagoko denda zen, 2 okindegiak, 2 harategiak eta 1 liburu denda zen.
2000. urtean Saint-Bauzille-de-Putois udalerrian 30 nekazaritza-ustiategi zeuden, 544 hektarea erabiltzen.
Hezkuntza eta osasun ekipamenduak
2009an zegoen osasun-ekipamendu bakarra botika zen.
2009an lehen-hezkuntzako eskola bat zegoen.
Gertuen dauden herriak
Diagrama honek gertuen dauden herriak erakusten ditu.
Saint-Raymond museoa
Saint-Raymond museoa, edo Tolosako Arkeologia Museoa, antzina Musée des Antiques izena zuena, Tolosako museo arkeologikoa da. 1892an ireki zen eta XVI. mendeko Saint-Raymond unibertsitate eskola zaharraren eraikinean dago. Done Saturdi basilikatik hurbil dago. Protohistorian hasi eta Erdi Arora arte iristen den bilduma arkeologiko gordetzen eta erakusten du, batez ere erromatarren aurreko garaikoa piezak, erromatarrak eta paleokristauetakoak.
Antzinateko akitaniar edo euskal izenak dituzten erromatar garaiko idazkun multzo garrantzitsua du.
Eraikinaren historia
Hasieran, leku hartan, IV. mendeko hilerri edo nekropoli kristaua egon zen, Done Saturdiren hilobira eramaten zuen bide erromatarraren bi aldeetara hedatzen zena. Done Saturdi, Tolosako lehen gotzaina izan zen, eta gaur egun berari eskainitako basilikatik gertu hilobiratu zuten.
1075-1080 urteetan, gaur egungo eraikinaren lekuan, Santiago bidea egiten zuten erromesentzat eta pobreentzako ospitale bat sortu zuen Raymond Gayrardek Tolosako kondeek ordaindu zuten.
Hiltzean, 1120 inguruan, Raymond Gayrard San Juan kaperan lurperatu zuten, San Raymondeko kapera izena hartu zuen ospitalearen ondoan, 1122. urtean.
Done Saturdiko abadeak hala erabakita, XIII. mendean unibertsitatea sortu zenean, Saint-Raymond ikastetxe bihurtu zen, Tolosako Unibertsitateko ikasle pobreentzat erreserbatua, eta Frantziako Iraultzara arte eutsi zion eginkizun horri.
XIII. mendearen amaieran sute bortitz baten ondoren, Martin de San Andresek, Carcasonako gotzainak, leku berean berreraiki zuen. Gaur egungo eraikina, 1523koa, Louis Privat igeltsero-artisauak egina da, urte batzuk geroago Jean de Bernuyren y jauretxea egingo duena, hain zuzen. Martin de San Andres, ikastetxeko priorea zena zenak eta haren aita, Pierre de Saint-Andrék, finantzatu zuten hein batean. Beheko solairuan, tximinia handi bat zuen, harrera-gela eta jantokia zen eta lehenengo solairua ikasleen geletarako egokitu zen. Iraultzan, eskola bertan behera utzi zituzten, ikastetxea gobernatzen zuen erakunde desagerrarazi ondoren.
Tolosako hiriak 1836an erosi zuen, hainbat eginkizunetarako, hala nola ukuiluetarako eta kuarteletarako. 1852-1853an, Done Sernin plaza birmoldatzen ari zela, museoa dagoen eraikinak baino ez zion eraispenari ihes egin, nahiz eta orduan oso degradatua egon, Alexandre Du Mège, Prosper Merimée eta Eugène Violet-le-Duc-en esku-hartzeari esker.
1868 eta 1871 bitartean, Eugène Violet-le-Duc-ek zaharberritu zuen. Kapera eraitsiaren aztarnak kendu zituen, eta laugarren angelu-dorretxo bat eraiki zuen; barruan bi horma erantsi zituen, eta almenadun tximinia ugari gehitu, multzoaren Erdi Aroko itxura nabarmentzen dutenak. Etxe neogotiko bat ere eraiki zuen eskolako patio zaharrean, lorategi bihurtuta zegoena. Eraikina, orduan, Done Saturdiko basilikaren presbiterioa izango da 1890eko abuztuaren 20ra arte. Egun horretan, Hiriak monumentua berreskuratu nahi izan zuen bertan Lan Poltsa edo "Akademia eta Jakintsuen elkarteak" jartzeko, baina azkenean museo bat jartzea erabaki zen.
Foix Eskolarekin eta Périgordeko Ikastetxearekin batera, Erdi Aroaren amaierako Tolosako unibertsitate-arkitekturaren testigantza bakanetako bat da.
Bildumen eraketa
Jatorri-funtsa Zientzia, Inskripzio eta Letren Errege Akademiak eta Pintura, Eskultura eta Arkitekturako Errege Akademiak eratutako bildumetatik dator. Bilduma horiek iraultzarekin konfiskatu ziren 1793an Errepublikaren Behin-behineko Museoa sortzeko, Agustindarren komentuan kokatua. 1826 eta 1830 artean Alexandre Du Mège-k zuzendutako indusketetan Chiraganeko hiri erromatarrean aurkitutako eskulturek osatu zuten Antzinakoen Museoa, klaustroko galerietan atonduta. 1832tik aurrera Du Mège bertako kontserbadore bihurtzen da. Ikusleek Enperadoreen galerian eta Venusen galerian zehar multzo nabarmen eta bakarra aurki dezakete, eta Louvrekoarekin baino alderatu ezin zitekeena garai hartan.
1831n sortua, Frantziako Hegoaldeko Elkarte Arkeologikoak museoaren biulduma asko aberastu zuen pieza garrantzitsuak (Fenouilleteko torkeak, Béziersen erretratuak...) erosteko aukera emanez, edota jaso zituen dohaintzak eskaintzen edo uzten. 1893an bilduma garrantzitsu bat laga zion hiriari errenta baten trukean. Bildumagileei esker, halaber, museoa aberastu egin zen Antoine Bibent-en dohaintzekin (Pompeiako objektuak) 1831n, Clarac-eko kondearen dohaintzekin (pitxer grekoak eta etruskoak) 1843an, Edward Barry-ren dohaintzekin (brontze txikiak) eta 1862an Estatuak gordailuan utzi zuen Campana bildumaren zati batekin.
Erosketa asko XIX. mendearen amaieran eta XX. mendearen hasieran egin ziren.
Jules Fourcade kontserbatzaileak Tolosako burdinezko-pieza asko erosi zituen.
1961etik aurrera, Robert Mesureten zuzendaritzapean, bildumetan zenbait mugimendu egin ondoren, museoa arkeologian espezializatu zen, eta Tolosako Antzinakoen Museo bihurtu zen.
Eskualdeko arkeologia-zerbitzuak egindako indusketek bildumak handitzen lagundu zuten neurri handi batean, 1980-1990 urteetan.
Bilduma protohistorikoa
Protohistoriarako, museoak Brontze Aroko eskumuturrekoak, fibulak eta aizkorak ditu, Burdin Aroko Fenouillet eta Lasgraiako urrezko torkeak ditu, eta are zehatzago,Volques Tectosagesen leinukoena. Gianerako Burdin Aroko gainerako bildumak Cluzel, Estarac eta Vièlha Tolosa ko guneetatik datoz. Mediterraneoko zibilizazio asko daude islatuta: Zipreko eta Etruriako piezak, pitxer grekoak eta italiarrak, VIII. mendetik I.medera bitartekoak, eta terrakota helenistikoak, espazio faltagatik erakusketa iraunkorreko aretoetan ikusten ez direnak.
Bilduma grekoa eta etruskoa
Zeramika, terrakotazko eskulturak eta K.a. VI. eta K.o. II. mendeetan ekoiztutako txanponak ditu osagai nagusi. Etruria eta Italiako hegoaldean XVIII. eta XIX. menden egindako indusketetatik datoz, eta sarritan ez daukagu aurkikuntzaren testuinguru arkeologikoa.
1831n, Antoine Bibent arkitekto tolosarrak Napolin eta Ponpeian bildutako antigoaleko gauzen bilduma erosi zuen.
1843an, Alexandre Du Mège-ren bidez, Louvre museoko antigoaleko gauzen kontserbadorea izan zen Clarac kondearen antigoaleko gauzen kabinetea erosi zuen, (mila eskultura baino gehiago, brontze txikiak, jarroi etruskoak eta grekoak), museoko bilduma grekoen %30 inguru ordezkatzen dutenak. Multzo honetan Clarac-eko kondeak erositako Edme-Antoine Durand zaldunaren bildumaren zati bat sartzen da.
1848an, Edward Barryk, Tolosako Letren Fakultateko historia-irakasle eta bildumagileak, Lucien Bonaparte Caninoko printzearen antigoaleko gauzen bildumako hamaika ontzi etrusko erosi zituen Tolosako Museoarentzat.
1874 eta 1877 artean, hiriak Edward Barryren bildumako zenbait lote erosi zituen, bildumagileek eskuratutako brontzezko irudiak barne, edo aurkikuntza arkeologikoetan edo bidaietan eskuratutakoak ere.
1862an, Estatuak gordailuan bidali zuen Giovani Pietro Campanaren bildumaren zati bat, 1861ean Napoleon III.aren aginduz erositakoa, eta horien artean 47 pitxer, Macroni egotzitako kopa.
1989an Sevingo Théodore bildumako lau pitxer greko erosi ziren salmenta publikoan.
Erosketa eta eskuratze horien guztiekin emaitza zeramika grekoaren bilakaeraren multzo adierazgarri bat da, Korinto, Ática edo Grezia Handiko ekoizpen-zentroetako hainbat forma eta erabileratako pitxarrez osatua baitago.
Eskulturak, batez ere, 1895 eta 1969ko Louvre Museotik datozen gordailuak dira.
Numismatika grekoaren bilduma, Tolosako Zientzia, inskripzio eta letren Tolosako Akademiak 1847an gordailuan emandako Charles Clement Martin de Saint-Amanden txanpon-bildumatik datoz.
Edward Barryren hil ondoren, bere bildumako antzinako balantzako pisu batzuk eskuratu zituen hiriak 1890ean.
Erromatar bilduma
Museoak bilduma erromatar garrantzitsua du: apaindutako olio lanparak, zigiludun zeramika (terra gilillata), Montans eta La Graufesenqueko zeramika, brontzezko giltzak eta irudiak, Inperio Erromatarraren amaierako mosaikoak probintzia hauetan: Sigognac, Granéjouls, San Rusticio eta Saint-Pierre-des-Cuisines, harrian eginiko idazkun ugari eta botozko aldareak.
Busto erromatarren bilduma aberatsaren zati bat Charigan (Martres-Tolosane) herriaren hondarretan aurkitu zuten, eta beste zati bat Béziersen,1844an. Louvre museoak bakarrik dauka erromatar bustoen bilduma garrantzitsuagoa Frantzian. Enperadoreen eta haien familien erretratu ugari ditu, baina baita magistratu, militar, gizon, emakume eta identifikatu gabeko haurrenak ere. Chiraganeko hiribilduaren aurkikuntzek Herkulesen lanen erliebeak, greko-erromatar jainko eta jainkosen estatua eta bustoak ere biltzen dituzte.
Antzinako euskal izenak dituzten epigrafeak
Akitanierazko jende izenak edo jainko-jainkosen izenak dituzten idazkun gehienak Pirinioez iparraldera aurkitu dira, Akitanian hain zuzen, eta horietako batzuk, museo honetan daude ikusgai.
Numismatika
Txanponen-bildumak 11.000 txanpon baino gehiago ditu, galiarrak, greziarrak, erromatarrak, bizantziarrak eta Erdi Arokoak. Tolosako Zientzia, Inskripzio eta Letren Akademiak Hiriko Museoari eman zion 1847an, eta Charles Clemente Martin de San Amand-en bilduma paregabea eta museoaren funtsaren sorrera izan zen, batez ere 1752an Ariège-n aurkitutako Santa Suzanneren altxor monetarioaren aleei esker
Ernest Roschach-en zuzendaritzapean, 1892 eta 1898 bitartean, bilduma nabarmen zabaldu zen txanpon gehiago eskuratuz. Horietako gehienak tokian bertan aurkitu ziren: Goutrens (Aveyron), Causé (Tarn eta Garona), Cuzance (Lot), edo Tayac (Cazuloise) herrietan aurkitutako altxorrak. Greziako txanponak, bereziki, Parisko Rollin eta Feuardent salmenta-etxean erosi ziren aldi berean. Greziar aldiko multzoa 1907an osatu zen, Gustave de Clausaderen bildumaren zati bat eman baitzuen. Emmanuel Delorme, Émile Cartailhac eta Ernest Roschach-en dohaintzek ere txanpon-multzoa aberastu zuten.
1950ean, hiriko museoen bildumak berrantolatzean, txanponen bilduma bitan banatu zen, eta antzinako monetak bakarrik gorde ziren Saint-Raymond museoan. Michel Labroussek dominaren sailkapena egin zuen Robert Mesureten zuzendaritzapean.
1976an, tokiko txanpon-altxorren aparteko bi multzok nabarmen aberastu zuten: Séviac herriko (Gers) merobingiar amaierako 17 tier txanpon eta Dunesen (Tarn eta Garona) aurkitutako gurutzeko 490 txanpon galiar.
Bilduma paleokristaua
Bilduma paleokristauak eta Erdi Arokoak eskulturak, inskripzioak, lanparak, pitxer liturgikoak, zeramika, bitxiak, fibulak eta plakak, azken horiek bisigotikoak, Lauragais motakoak eta Ariège motakoak. Sarkofago paleokristau asko ere gordetzen ditu museoak, besteak beste, Saint-Clairen hilobia, haur batentzat.
Jatorrizko museografia 1892an
Bildumak sei aretotan banatzen dira, bi solairutan banatuta.
Museografia 1999tik aurrera
1990eko hamarkadako berritze-lanen ondoren, museoa ia Tolosa erromatar eta paleokristauari eskainia da, eta haren erakusketa-espazioak lau solairutan sakabanatzen dira. Sotoa eta bigarren solairua jendearentzat irekita daude eta lehen dik dauden bi solairuei erantsita daude.
Bigarren eta azken solairua erromatarren aurreko eta erromatarren garaiko Narbonese probintzian zegoen Tolosari eskainia dago. Lehen pisuan, Chiragan hirian aurkitutako eskultura erromatarren bilduma dago. Beheko solairuan aldi baterako erakusketak daude antzinako "tinel" zen aretoan, ikasle-elkartea biltzen zen ohorezko aretoan. Azkenik, sotoan nekropoli paleokristaua dago, antzinatearen amaieran garatua, Saturdi Tolosakoa ren gorputza, sarkofagoak eta ehorzketak gordetzen dituen lehen basilikaren inguruan, baita karezko labe bat ere.
Beste misio batzuk
Bere bildumen balorizazioaz gain, Saint-Raymond Museoak gune arkeologikoak eta monumentu historiko bat kudeatzen ditu:
3419 Guth
Izendapena
Hasiera batean asteroideak 1981 JZ izena zeraman. Ondoren Vladimir Guth omentzeko izena eman zitzaion.
Orbitaren ezaugarriak
3419 Guth asteroidearen orbitak batezbeste 2,691 UAko distantzia du Eguzkiarekiko. Hurbilketa maximoa 2,285 distantziara egiten du eta hurruntze maximoa 3,097 distantziara. Eszentrikotasuna 0,151 da, eta makurdura orbitala 13,93ºkoa da.
Ezaugarri fisikoak
Magnitude absolutoa 12.0 da.
Rancagua
Rancagua Txileko O'Higgins eskualdean kokatua dagoen herria da. Izen bereko Cachapoal probintziako hiriburua da eta 2002ko erroldaren arabera 214.344 biztanle ditu.
Aireportua. Burdinbide eta errepide gune garrantzitsua. Industria (altzairugintza, kimika industria, automobilgintza, papergintza, janari industria) da ekonomia jarduera nagusia. Bestalde, 40 km hegoalderago dagoen El Teniente meatze gune garrantzitsuan ustiatutako meak lantzen dira Rancaguan.
Ouhans
Ouhans Frantziako udalerria da, Doubs departamenduan dagoena, Franche-Comté eskualdean. 2013an biztanle zituen.
Biztanleria
2007an Ouhans udalerrian erroldatutako biztanleak 376 ziren. Familiak 136 ziren, horien artean 24 pertsona bakarrekoak ziren (12 bakarrik bizi ziren gizonak eta 12 bakarrik bizi ziren emakumeak), 48 seme-alabarik gabeko familiak ziren, 60 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Etxebizitza
2007an 167 etxebizitza zeuden, 137 familiaren etxebizitza nagusia ziren, 10 bigarren erresidentzia ziren eta 20 hutsik zeuden. 140 etxeak ziren eta 27 apartamentuak ziren. 137 etxebizitza nagusietatik 103 bere jabearen bizilekua ziren, 29 alokairuan okupaturik zeuden eta 5 doan lagata zeuden; 4 etxek bi gela zituzten, 15 etxek hiru zituzten, 21 etxek lau zituzten eta 97 etxek bost zituzten. 133 etxek euren parking plaza propioa zuten azpian. 43 etxetan ibilgailu bat zegoen eta 84 etxetan bat baino gehiago zituzten.
Biztanleria-piramidea
2009an sexu eta adinaren araberako biztanleria-piramidea hau zen:
Westlake (Ohio)
Westlake Ohioko hiri bat da. Cuyahoga konderrian kokatua dago. 2010ean 32,729 biztanle zituen, 41.25 kilometro koadrotan banatuta.